ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660052278
ขอเสนอความคิดเห็นเกี่ยวกับการเดินทะลุผ่านสนามหลวงในช่วงเวลากลางคืนระหว่างมหาวิทยาลัยธรรมศาสตร์กับศาลฎีกา กรุงเทพมหานคร เนื่องจากประชาชนแจ้งว่าเมื่อวันที่ 7 ธันวาคม 2566 เวลาประมาณ 22.30น. ได้เดินทะลุผ่านสนามหลวงจากฝั่งมหาวิทยาลัยธรรมศาสตร์เพื่อไปรอรถที่ป้ายรอรถโดยสารประจำทางสาธารณะของไทยสมายล์บัส สาย 81 ที่ป้ายหยุดรอรถประจำทางฝั่งตรงข้ามกับมหาวิทยาลัยธรรมศาสตร์ เพราะสนามหลวงพื้นที่มีพื้นที่เป็นรูปไข่ถ้าไม่เดินทะลุบริเวณดังกล่าวประชาชนจะต้องเดินอ้อมไกลมาก แต่เมื่อประชาชนเดินผ่านมีเจ้าหน้าที่รักษาความปลอดภัยขับรถจักรยานยนต์มาไล่และแจ้งว่าไม่อนุญาตให้ประชาชนเดินผ่านและแจ้งว่าไม่อ่านป้ายหรือ เพราะมีป้ายแจ้งห้ามเดินแต่ประชาชนไม่ทันได้สังเกตเห็นป้ายแต่อย่างใด และประชาชนเองก็เข้าใจว่าบริเวณตรงกลางของสนามหลวงนั้นจะสามารถให้ประชาชนเดินทะลุไปรถโดยสารประจำทางสาธารณะที่ป้ายหยุดรอรถประจำทางฝั่งตรงข้ามกับมหาวิทยาลัยธรรมศาสตร์ได้ตลอดเวลา จากกรณีดังกล่าวประชาชนไม่เห็นด้วยที่จะปิดไม่ให้ประชาชนเดินผ่านทะลุได้ ดังนั้นประชาชนเห็นควรว่าให้มีการเปิดให้ประชาชนสามารถเดินทะลุผ่านสนามหลวงในช่วงเวลากลางคืนระหว่างมหาวิทยาลัยธรรมศาสตร์กับศาลฎีกา หรือไปยังที่ป้ายหยุดรอรถประจำทางฝั่งตรงข้ามกับมหาวิทยาลัยธรรมศาสตร์ เพื่อความสะดวกของประชาชนต่อไป  (ประชาชนประสงค์ให้ปกปิดชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata